Коков Валерий Мухамедович
Коков Валерий Мухамедович, — Кабардино-Балкари Республикине виçĕ президент тапхăрĕ хушшинче ертсе пынă президент. 1941 çулхи юпа уйăхĕн 18 Кабардино-Балкари Республикинчи Тырныауз хулинче çуралнă. Кабардин. 2005 çулхи юпа уйăхĕн 29 чирленĕ хыççăн Мускавра вилнĕ.

Пурнăçĕ
1964 çулта Кабардино-Балкарин патшалăх университетне вĕренсе пĕтернĕ. Çавăн пекех Пĕтĕм союзри ял хуçалăх экономикин ăслăлăхпа тĕпчев институчĕнче аспирантурăна, 1978 çулта заочлă майпа Ростов-На-Дону хулара вырнаçнă ЦК КПССăн аслă парти шкулне пĕтернĕ.

Хăйĕн ĕçне Баксан районĕнчи «Трудовой горец» ятлă колхозра агроном вырăнĕнче пуçланă. 1990-1991 çулсенче Кабардино-Балкари АССРăн Верховный Совечĕн председателĕ пулнă. 1991 çултанпа Кабардино-Балкари АССРăн Министрсен совечĕн председатĕлĕн пĕрремĕш çумĕ пулнă.

1992 çулта халăх Валерий Кокова Кабардино-Балкари Республикин президентне суйласа илнĕ. 1997 çулхи кăрлачăн 12 ăна иккĕмĕш срока, 2002 çулхи кăрлач уйăхĕнче виççĕмĕш срока суйласа илнĕ. Унăн кандидатурине суйлавçăсен 80% ытла хăйсен сассине панă.

Кабардино-Балкари паллă çыннисем